พลตรี สรรเสริญ กล่าวต่อว่า สถานการณ์น้ำลุ่มน้ำยมขณะนี้ ปริมาณน้ำสูงสุดในแม่น้ำยมไหลจาก จ.แพร่ โดยไม่เข้าท่วมในพื้นที่ชุมชน และจะไหลต่อไปยัง จ.สุโขทัย ซึ่งกรมชลประทานได้เตรียมการรับมือ ทั้งการพร่องน้ำหน้าประตูระบายน้ำยม เพื่อเพิ่มพื้นที่รับน้ำจากตอนบน และการลดน้ำเข้าคลองหกบาท เพื่อให้รับน้ำและระบายน้ำไปลงแม่น้ำน่านเหนือเขื่อนนเรศวร จ.พิษณุโลก ได้อย่างสะดวกรวดเร็วมากขึ้น เป็นการป้องกันน้ำไม่ให้ไหลเข้าท่วมพื้นที่เศรษฐกิจของ จ.สุโขทัย